محمد كريم لعمراني

محمد كريم لعمراني (تولد ف 1 ماي 1919 ف فاس، مات ف 20 شتنبر 2018 ف كازا) كان بيزنيسمان ؤ سياسي ؤ مغريبي ف لقرن لعشرين. كان هو لوزير اللّول د لمغريب تلاتة د لمرات (و ف ستة د لحكومات)، اللي هوما: لعمراني كان واحد لوقت هو لمدير لعام د لمكتب الشريف د لفوسفاط، و ف 1996 كان محسوب هو الراجل لمرفّح ݣاع ف لمغريب. السيرة الذاتية. لاصول والدراسة. تولد في عام 1919 ف مدينة فاس. عندو 4 ديال الدراري. بنتو سَعيدة العمراني كريم كانت كتشرف على مجموعة Safari. ولد ولدو حسن العمراني تزوج مع بنت لجنرال حسني بنسليمان. عالم المال ولاعمال. ف 1960، ولى عضو فمجلس الادارة ديال بزاف ديال الشركات الكبار، بحال الشركة الافريقية ديال البنوك، والفحم الشمالي الافريقي، والخطوط الملكية المغربية، والبنك المغربي للتجارة الخارجية، والاتحاد المغربي ديال البنوك. انتخابوه ف 1961 كنائب رئيس ديال *غرفة التجارة ديال كازا*، ومن بعد ولى هو الرئيس ديالها. صبح الكاتب العام ديال لمكتب الشريف د لفوسفاط (OCP)، الشركة اللي كتتكلف باستغلال وبيع الفوسفاط، اللي هو اول مورد معدني ف البلاد تحت رئاسة جَاكْ اَنْدرِي بُونْدُونْ. ف شهر ماي 1967، تعيّن محمد كريم العمراني مدير على OCP. كانت كاتروج اشاعة كتقول بلي كان عندو نفوذ كبير لدرجة ان الشكل ديال مقرّ الـOCP كيمثّل الاسم ديالو ف الحرف "K". عالم السياسة. محمد كريم العمراني كان رئيس الحكومة فست حكومات من بعد الاستقلال، وكلشي هاد الشي كاين تحت حكم لحسن التاني. ف 1976، شحال من شهر من بعد المسيرة الخضراء والاتفاقيات ديال مدريد، الملك اللي كان قلق من عواقب الحرب مع البوليساريو صيفطو لواشنطن باش يتلاقى مع هنري كيسنجر. ف سنة 1983، خدم ك وزير ديال برنامج التعديل الهيكلي، وكان مسؤول على المفاوضات مع المؤسسات المالية الدولية. لعودة للعمل. مني خرج من السياسة، فوسط التسعينات، ركّز جهودو على الشركة ديالو «هولدينغ سفاري» اللي كانت ف كازا، وكانت خدامة ف مجالات بحال وكالات السيارات، والالات الفلاحية، والصناعة المعدنية، وحتى النسيج. كريم لعمراني مول اعادة التاهيل التامة ل فندق نجارين. كان كريم لعمراني اكبر مساهم فبناء جامع لحسن التاني ب 20 مليون درهم، اكثر من مولاي علي الكتاني، 19 مليون درهم ولحسن التاني 6 مليون درهم. مشاكل. التلوث ف الجديدة. شركة "الصوما دير"، اللي كتنتمي لمحمد كريم العمراني، كانت متهمة فالتسعينات بانها كتلوث مدينة الجديدة قضية BMW. ف 1995 ناضت القضية ديال BMW. اللي وقعات بين زوج عائلات فاسية: المجموعة ديال كريم العمراني ضد المجموعة ديال عائلة العراقي. وكان هاد التنافس بين الشركتين كيدور فالسوق ديال السيارات الفاخرة، وكل طرف كان كيبغي يبيّن انه الاقوى فالمجال. العلاقات بيناتهم كانت مزيانة من برا، ولكن فالكواليس كان صراع قوي على الزبائن والعقود الكبيرة، خصوصاً مع الشركات والمؤسسات العمومية. بدا ف عام 1994، ملي قررات BMW، بعدما شراو مجموعة Rover، باش يجمعو جميع العلامات ديالهم عند موزع واحد ف المغرب. رسميا، النزاع كان عادي. مع ذلك، الهوية ديال الخصوم عطات طابع رمزي خاص للمحاكمة. الشركة الالمانية BMW حيت كانت طرف ف النزاع، الصراع دار ضجة اعلامية. العمراني بغا هو وبنتو ياخدو الحصرية ف توزيع سيارات BMW فالبلاد ديالنا، ولكن عائلة لاراكي رفضات. من بعد محاولات كثيرة باش يصلحو الامور، لجئو للقضاء بزاف د المرات ودارو استئنافات ومحاولات باش يبطل القرار. الصحافة دخلات فالموضوع وكتبت صورة قاسية على كريم لعمراني وطريقة العمل ديالو. ف 31 يناير 1998، قال رئيس التحرير ديال ماروك هبدو ان كريم العمراني كان طالع ليه الدم وكايغوت على العراقي: ""كتكلمني على déontologie (الاخلاقيات). ما كيناش الاخلاقيات فالمغرب. غادي تبعد على BMW وصافي" ومن بعد هدده بالسجن.